recursal/SuperWikiNEXT-32B huggingface dataset:
**Madison Elle Beer** (lahir 5 Mac 1999  ) merupakan seorang penyanyi dan penulis lagu Amerika Syarikat. Dilahirkan di New York, beliau mula memuatkan lagu-lagu saduran ke dalam YouTube pada awal 2012. Beer mendapat liputan media yang besar apabila Justin Bieber menyiarkan pautan salah satu lagu sadurannya. Beliau mula mengeluarkan single sulungnya, "Melodies", pada tahun 2013.

Pada 2018, Beer mengeluarkan EP sulungnya, *As She Pleases*. Projek ini disokong oleh single "Dead "dan "Home with You ", yang kedua-duanya telah diperakui Emas oleh RIAA. Pada tahun berikutnya, Beer menandatangani kontrak dengan Epic Records, kemudian mengeluarkan album studio sulungnya, *Life Support* pada 2021. Album ini disokong oleh beberapa single, termasuk "Selfish ", yang mendapat perhatian menerusi TikTok, yang membawa kepada pensijilan RIAA Gold single itu.  

Selain daripada karya solonya, Beer telah menyumbangkan suara bagi watak Evelynn bagi *League of Legends* K/DA. Sebagai salah seorang ahli kumpulan itu, beliau telah mengeluarkan lagu single "Pop/Stars "(2018) dan "More "(2020). Beliau juga pernah muncul dalam siri televisyen seperti *Todrick* (2015) dan *RuPaul's Drag Race* (2020), dan dalam filem *Louder Than Words* (2013).

Rujukan
-------

 



1. ↑  My precious baby turns 21 today - Twitter
2. ↑  "Madison Beer". *Billboard*. Dicapai pada 2021-02-26.
3. ↑  "Gold & Platinum". *RIAA* (dalam bahasa Inggeris). Dicapai pada 2021-02-26.
**Wizurai** (*viceroy*) adalah seorang pegawai diraja yang menguruskan sesebuah negara, tanah jajahan, atau wilayah bandar (atau negeri) atas nama dan sebagai wakil raja. Istilah viceroy berasal dari awalan Latin *vice-* bermaksud "di tempat" dan perkataan Perancis *roi* iaitu "raja". Sebuah wilayah wizurai atau wilayah yang lebih besar boleh dipanggil **kewizuraian**.

Empayar Sepanyol
----------------

Gelaran ini digunakan oleh Takhta Aragon seawal abad ke-14 untuk merujuk kepada pemerintah Sardinia dan Corsica. Raja monarki mutlak dari Sepanyol datang untuk menemui sejumlah tanah kewizuraian di Eropah, benua besar Amerika, dan di tempat lain di seberang lautan Atlantik.

Empayar Portugis
----------------

Alam Komanwel
-------------

Gelaran ini pernah dirujuk untuk pemegang jawatan gabenor jeneral dalam negara-negara Alam Komanwel.

Empayar Uthmaniyah
------------------

Gelaran ini dipakai untuk Khadiwah Mesir mewakili kerajaan tersebut, terutamanya semasa pemerintahan Muhammad Ali dari Mesir. (1805–1848)

Lihat juga
----------

* Gabenor

Nota
----

1. ↑  Gough Whitlam, The Truth of the Matter, (1979)

Sumber dan rujukan
------------------

* Aznar, Daniel/Hanotin, Guillaume/May, Niels F. (dir.), À la place du roi. Vice-rois, gouverneurs et ambassadeurs dans les monarchies française et espagnole (XVIe-XVIIIe siècles). Madrid: Casa de Velázquez, 2014.
* Elliott, J. H. *Imperial Spain, 1469–1716*. London: Edward Arnold, 1963.
* Fisher, Lillian Estelle. *Viceregal Administration in the Spanish American Colonies*. Berkeley, University of California Press, 1926.
* Harding, C. H. *The Spanish Empire in America*. New York: Oxford University Press, 1947.
* Templat:Efron

Bacaan lanjut
-------------

* Andrada (undated). *The Life of Dom John de Castro: The Fourth Vice Roy of India*. Jacinto Freire de Andrada. Translated into English by Peter Wyche. (1664) Henry Herrington, New Exchange, London. Facsimile edition (1994) AES Reprint, New Delhi. ISBN 81-206-0900-X.
* (Rusia) h*rono.ru*: namestnik
**Tan Sri Zainal Rahim Seman** Ketua Pengarah Perkhidmatan Awam (KPPA) yang ke-22, bermula pada 16.01.2017 sehingga 31.05.2018. Beliau sebelum itu menjawat jawatan Ketua Pengarah MAMPU bermula pada 09.01.2015 sehingga dilantik sebagai KPPA menggantikan Tan Sri Mohamad Zabidi Zainal yang telah tamat servis pada 31.12.2016. 

Mempunyai pengalaman yang luas dalam pelbagai bidang termasuk Pengurusan dan Pentadbiran Tanah dan merupakan Setiauasaha Kerajaan Negeri Pulau Pinang, Pulau Pinang, Malaysia. Beliau pernah menjadi Yang Dipertua Majlis Perbandaran Pulau Pinang. Pada 16 April 2009 , Ketua Setiausaha Negara Tan Sri Sidek Hassan mengumumkan perlantikan beliau sebagai Setiausaha Kerajaan Negeri Pulau Pinang. Kerajaan negeri Pulau Pinang tadbir oleh Ketua Menteri Pulau Pinang dari parti DAP iaitu Lim Guan Eng.

Kelulusan
---------

Zainal Rahim, 52, berkelulusan Ijazah Sarjana dalam bidang Pentadbiran Awam dari Universiti Sains Malaysia/Syracuse University Amerika Syarikat. Beliau menerima ijazah sarjana muda dalam bidang sejarah dan sosiologi dari Universiti Kebangsaan Malaysia.

Kerjaya
-------

Bekerja sebagai Pegawai Tadbir dan Diplomatik pada 9 Jan 1984 dan berpengalaman dalam bidang pengurusan dan pentadbiran negeri, dareah serta pihak berkuasa tempatan.

Beliau pernah menjadi Pengarah Pembangunan Negeri Pulau Pinang, Pegawai Daerah Balik Pulau, dan Ketua Penolong Pengarah, Unit Majlis Bersama Kebangsaan, Bahagian Saraan, Jabatan Perkhidmatan awam.

Kemudian menjawat Penolong Pengarah Bahagian Pengurusan Organisasi, Unit Penyelarasan Pelaksanaan, Jabatan Perdana Menteri, Penolong Pengarah Tanah dan Galian Pahang, dan Penolong Setiausaha Bahagian Pembangunan Projek, Kementerian Kerja Raya.

Rujukan
-------

1. ↑
2. ↑  Zainal Rahim dilantik SUK Pulau Pinang
Xilofon daripada Filipina dipanggil "Kulintang a Kayo"
**Xilofon** (daripada bahasa Yunani *ξύλον* - *xilon*, "kayu" + *φωνή* - *fon*, "suara", bererti "bunyi kayu") ialah alat muzik yang merupakan sebahagian keluarga perkakasan mengenderang atau "perkusi". Ia termasuk dalam kumpulan yang dikenali sebagai genderang tala (*tuned percussion*) kerana ia boleh memainkan nota yang berlainan tinggi rendahnya. Xilofon mempunyai palang yang dibuat daripada kayu. Xilofon dimainkan dengan memukul palang dengan pemukul (seperti tukul). Setiap kepingan kayu mempunyai panjang berbeza, dengan itu setiap satu memainkan nota berlainan apabila dipukul. Palang diatur seperti kekunci piano. Di bawah palang terdapat tiub panjang, dikenali sebagai penyalun, yang menguatkan bunyi.

Xilofon orkestra moden dikembangkan dari xilofon yang datang dari Afrika dan Asia. Ia digunakan sebagai peralatan muzik orang kebanyakan bagi negara di tengah Eropah. Ia pertama kali digunakan dalam orkestra oleh Engelbert Humperdinck dalam muzik opera *Hansel dan Gretel* gubahan beliau. Ia juga digunakan oleh Saint-Saëns bagi *Danse macabre* di mana ia sepatutnya berbunyi seperti rangka, dan dalam *Carnival of the Animals* di mana ia sepatutnya berbunyi seperti fosil.

Xilofon biasanya dimainkan supaya bunyi muzik satu oktaf lebih tinggi dari yang ditulis. Kerana bunyinya agak pendek, xilofon biasanya digunakan bagi nada solo pendek yang pantas dan kering.

Lihat juga
----------

|  |  |
| --- | --- |
|  | Wikimedia Commons mempunyai media berkaitan: ***Xilofon***. |

* Vibrafon
* Glockenspiel
* Marimba

Rujukan
-------

* The Illustrated Encyclopedia of Musical Instruments, Könemann ISBN-10 3-8331-2195-5

|  |  |
| --- | --- |
| Ikon tunas | Rencana berkaitan peralatan muzik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Wang Qishan** (王岐山; lahir 19 Julai 1948) ialah seorang ahli politik dan Naib Presiden Republik Rakyat China yang terkini. Beliau merupakan salah satu tokoh terkemuka dalam pengurusan hal ehwal luar negara China bersama-sama Xi Jinping dan Li Keqiang. Beliau telah berkhidmat sebagai Setiausaha Suruhanjaya Pusat Pemeriksaan Disiplin, badan anti-rasuah Partai Komunis China serta ahli Jawatankuasa Tetap Politburo iaitu badan pemutus tertinggi China.

Awal hidup
----------

Wang Qishan dilahirkan di Qingdao, Shandong, namun nenek moyangnya berasal dari Tianzhen, Shanxi. Setelah beliau lulus sekolah menengah, beliau dihantar ke luar bandar melakukan kerja-kerja buruh bersama petani di sebuah komun di Yan'an. Pada tahun 1973, Wang dimasukkan ke Universiti Barat Laut Xi'an di mana beliau mempelajari sejarah dan lulus pada tahun 1976. Beliau kemudiannya bekerja di Akademi Sains Sosial China, membuat pengkajian mengenai sejarah kerajaan-kerajaan lama Cina akhir (selepas 1800-an) dan zaman Republik awal (1912-1949). Beliau dimasukkan ke dalam Sektertariat Pusat pada tahun 1982.

Pada 1989, Wang menjadi Naib Gabenor Bank Pembinaan China.; beliau dinaikkan pangkat sebagai Gabenor bank tersebut antara tahun-tahun 1994 dan1997. Pada masa ini, beliau berkerjasama syarikat pelaburan bank Morgan Stanley mendirikan bank pelaburan pertama di negara China iaitu China International Capita Corp serta menjawat sebagai pengerusi eksekutifnya yang pertama.

Wang mengambil alih jawatan datuk bandar Beijing daripada Meng Xuenong berikutan wabak SARS yang melanda kota tersebut pada musim bunga tahun 2003. Beliau mengambil pendekatan terbuka dalam mpenyebaran maklumat umum mengeani serangan SARS sehingga menggesa agar suatu siaran harian dijalankan memberitakan perkembangan serangan wabak ini.

Pada tahun 2007, beliau menganggotai Jawatankuasa Pusat dan Politburo Parti Komunis China ke-17; pada tahun berikut pula, beliau dilantik sebagai Naib Perdana Menteri Majlis Negara China yang turut mengurus hak kewangan dan perdagangan. Pada tahun 2009, Presiden Hu Jintao melantiknya sebagai wakil khas mengerusi untuk Cabang Ekonomi Dialog Ekonomi dan Strategik AS-China bagi pihak Cina.

Rujukan
-------

1. ↑  "NPC 2018: Wang Qishan, Xi Jinping's trusted 'firefighter' lieutenant becomes China's vice-president". The Straits Times. 2018-03-17. Mr Wang cast his ballot on Saturday immediately after Mr Han Zheng, the seventh-ranked and most junior Standing Committee member, drawing enthusiastic applause from the other delegates.
2. ↑  解读王岐山从知青到国务院副总理之路 原载《21世纪经济报道》 作者孙雷
3. ↑  "王岐山任副总理 金融实战经验受瞩目". March 18, 2008.

Pautan luar
-----------

* Biografi Wang Qishandi Agensi Berita Xinhua
* Biografi beliau di China Vitae
**Wang palsu** ialah mata wang yang dihasilkan tanpa sekatan undang-undang Negara atau kerajaan, biasanya dalam percubaan sengaja untuk meniru mata wang itu dan untuk menipu penerimanya. Menghasilkan atau menggunakan wang palsu ialah satu bentuk penipuan atau pemalsuan, dan adalah menyalahi undang-undang. Perniagaan memalsukan wang hampir setua dengan wang itu sendiri: salinan bersalut (dikenali sebagai Fourrées) telah ditemui syiling Lydian, yang dianggap sebagai antara syiling Barat yang pertama. Sebelum pengenalan wang kertas, kaedah pemalsuan yang paling lazim melibatkan mencampurkan logam asas dengan emas atau perak tulen. Satu lagi bentuk pemalsuan ialah pengeluaran dokumen oleh pencetak yang sah sebagai tindak balas kepada arahan penipuan. Semasa Perang Dunia II, Nazi memalsukan pound British dan dolar Amerika. Hari ini beberapa wang kertas palsu terbaik dipanggil *Superdollars* kerana kualiti tinggi dan tiruan daripada dolar AS sebenar. Terdapat pemalsuan wang kertas dan syiling Euro yang ketara sejak pelancaran mata wang itu pada tahun 2002, tetapi jauh lebih rendah daripada dolar AS.

Rujukan
-------

1. ↑  "A Case for the World's Oldest Coin". Dicapai pada 29 January 2013.
2. ↑  "Counterfeiting statistics for several currencies". Itsamoneything.com. Dicapai pada 2014-09-21.
**Datuk Zainal Abidin Sakom** merupakan bekas Ahli Dewan Undangan Negeri (ADUN) untuk kawasan Batang Kali, di daerah Hulu Selangor dan pengerusi Yayasan Basmi Kemiskinan (YBK). Beliau sering dijemput oleh RTM untuk membicarakan isu-isu semasa. Dari penampilannya, jelas beliau seorang yang Islamik. 

Namanya kembali popular apabila kerajaan negeri Selangor pimpinan Menteri Besar Selangor, Tan Sri Abdul Khalid Ibrahim memberi syarat melantik beliau sebagai Pengerusi YBK dan 3 orang EXCO Selangor sebagai Ahli Lembaga Pemegang Amanah YBK sekiranya mahu mendapat kelulusan merancang UiTM Serendah di atas tanah YBK.

Saman terhadap Khalid
---------------------

Pada 23 April 2010, Zainal Abidin Sakom dan YBK menyaman Tan Sri Abdul Khalid Ibrahim dan exco kerajaan negeri Selangor Yaakob Sapari. Saman malu difailkan oleh peguam Hasnal Rezua Merican di pejabat pendaftar Mahkamah Tinggi Shah Alam.

Surat khabar 'Suara Keadilan' sehingga 9 Mac 2010 mewnyiarkan artikel "Zainal Sakom Gadai Tanah YBK" berdasarkan sidang media Abdul Khalid pada 24 Februari 2010. Artikel itu melaporkan Yaakob Saparil menuduh Zainal Abidin menggadai tanah milik kerajaan negeri kepada bank untuk tujuan memenuhi keinginan peribadi beliau bersama teman seangkatannya sebagai perbuatan khianat. Pada 5 April 2010, laman web  menerbitkan artikel bertajuk "Kemelut YBK: MB Marah Orang Melayu Tipu Melayu" .

Pada 25 Februari 2010, YBK merayu Mahkamah Tinggi Shah Alam membatalkan keputusan Pentadbir Tanah Daerah Hulu Selangor merampas dan menolak bayaran cukai beberapa bidang tanah milik YBK.

Pada 25 Mac 2010, YBK memfailkan saman terhadap kerajaan Selangor, Pentadbir Tanah Daerah Hulu Selangor dan Majlis Mesyuarat Kerajaan Negeri Selangor bagi menuntut ganti rugi RM73.8 juta kerana didakwa menyalahguna kuasa berhubung isu pembinaan kampus Universiti Teknologi Mara (UiTM) di Serendah.

Rujukan
-------

1. ↑  "Keputusan Pilihan Raya Umum Parlimen/Dewan Undangan Negeri". Suruhanjaya Pilihan Raya Malaysia. Diarkibkan daripada yang asal pada 20 Januari 2021.
**Salutan** (juga dikenali sebagai **pelapis**) ialah sambung tampal yang digunakan untuk permukaan objek, biasanya dirujuk sebagai **substrat**. Tujuan melapis salutan mungkin ialah hiasan, fungsian, atau kedua-duanya. Salutan itu sendiri boleh menjadi lapisan keseluruhan, sepenuhnya meliputi substrat, atau hanya boleh menutup bahagian-bahagian substrat. Satu contoh semua salutan jenis ini adalah label produk pada banyak botol minuman - satu sisi mempunyai salutan berfungsi sepenuhnya (pelekat) dan sisi lain mempunyai satu atau lebih salutan hiasan dalam corak yang sesuai (percetakan) untuk bentuk perkataan dan imej.

Cat dan lakuer ialah lapisan yang kebanyakannya mempunyai penggunaan ganda untuk melindungi substrat dan menjadi hiasan, walaupun sesetengah pelukis cat hanya untuk hiasan, dan cat pada paip perindustrian yang besar hanya dianggap sebagai fungsi untuk menghalang kakisan.

Lapisan fungsian boleh digunakan untuk mengubah sifat permukaan substrat, seperti lekatan, kebolehbentian, tahan hakisan, atau tahan haus. Dalam kes lain, mis. fabrikasi peranti semikonduktor (di mana substrat adalah wafer), salutan menambah hak milik baru, seperti tindak balas magnetik atau konduktiviti elektrik dan membentuk bahagian penting produk keluaran siap.

Satu pertimbangan utama untuk kebanyakan proses salutan ialah pelapisan itu akan digunakan pada ketebalan terkawal, dan beberapa proses yang berbeza digunakan untuk mencapai kawalan ini, dari berus mudah untuk melukis dinding, ke beberapa jentera yang sangat mahal yang memohon pelapis dalam industri elektronik. Pertimbangan selanjutnya untuk lapisan 'tidak seluruhnya' ialah kawalan diperlukan di mana salutan akan digunakan. Sejumlah proses salutan bukan keseluruhan adalah proses percetakan.

Banyak proses salutan perindustrian melibatkan penggunaan filem tipis bahan fungsian kepada substrat, seperti kertas, kain, filem, kerajang, atau stok lembaran. Sekiranya substrat bermula dan berakhir proses digulung dalam roll, proses itu boleh disebut "roll-to-roll" atau "berasaskan web" lapisan. Gulung substrat, apabila luka melalui mesin salutan, biasanya dipanggil web.

Salutan boleh digunakan sebagai cecair, gas atau pepejal.

Rujukan
-------

1. ↑  Mutyala, Kalyan C.; Singh, Harpal; Evans, R. D.; Doll, G. L. (23 June 2016). "Effect of Diamond-Like Carbon Coatings on Ball Bearing Performance in Normal, Oil-Starved, and Debris-Damaged Conditions". *Tribology Transactions*. **59** (6): 1039–1047. doi:10.1080/10402004.2015.1131349.

Bacaan lanjut
-------------

* *Titanium dan paduan titanium*, disunting oleh C. Leyens dan M. Peters, Wiley-VCH, ISBN 3-527-30534-33-527-30534-3, meja 6.2: *gambaran dari beberapa lapisan sistem dan fabriction proses untuk titanium paduan titanium dan aluminides* (yang diubah)
* Lapisan bahan-Bahan untuk Aplikasi Elektronik: Polimer, Proses, Keutuhan, Ujian oleh James J. Licari; William Andrew Penerbitan, Elsevier, ISBN 0-8155-1492-10-8155-1492-1
* Tinggi-Prestasi Lapisan Organik, ed. SEBAGAI Khanna, Elsevier GALANYA, 2015, ISBN 978-1-84569-265-0978-1-84569-265-0
**Zaini Hassan** merupakan pengarang kanan akhbar Utusan Malaysia. Beberapa rencana politik tulisan beliau akhir-akhir ini (2008-2009) sering menimbulkan kontroversi.

Azan, tulisan Jawi dan ladang babi di Sepang
--------------------------------------------

Teresa Kok tidak dapat menerima artikel bertajuk *Azan, Jawi, Jais, UiTM dan ba-alif-ba-ya* yang mengulas isu azan. Kontroversi itu menyeret Tresa Kok ke dalam tahanan Akta Keselamatan Dalam Negeri (ISA), September 2009.

Persamaan India Malaysia dengan filem India
-------------------------------------------

Zaini Hassan pernah berada di Hyderabad, India dan mengalami sendiri keadaan masyarakat India di sana. Dari pengalaman singkat itu dan filem Tamil dan filem Hindi yang ditontonnya, beliau terlah membuat beberapa perbadingan. Baginya Tindakan ahli parlimen Ipoh Barat, N Kulasegaran, yang didakwanya mempertikaikan hak-hak Melayu sebagai tidak wajar.

Pada 9 Disember 2009, Biro Integrasi Kaum MIC membuat aduan polis terhadap Zaini Hassan berhubung artikelnya 'Alkisah India di India dan India di Malaysia' di Balai polis Sentul, Kuala Lumpur. 

Antara tulisan beliau :

"India tetap India. Orang India ialah masyarakat yang begitu unik. Jika kita sering tengok wayang Tamil atau Hindi, itulah budaya mereka. Kecoh, kecoh dan kecoh.
"Namun, kita di Malaysia pun ada orang India. Kecohnya pun lebih kurang sama. Mereka ini rata-ratanya terdiri daripada ahli-ahli profesional, peguam dan kini menjadi ahli politik.
"Di Malaysia hanya orang India yang pandai-pandai sahaja yang sering buat bising,"

Rujukan
-------

1. ↑  Artikel 'India suka kecoh' diadu kepada polis
Schwechat pada 2007.
**Schwechat** merupakan sebuah pekan yang terletak di tenggara Vienna, Austria. Di sini terletaknya Lapangan Terbang Antarabangsa Vienna dan bir Schwechater. Pekan ini merupakan tempat kepada syarikat penapisan minyak Austria, OMV.

Nama Schwechat berasal daripada sungai Schwechat, yang mengalir terus ke pekan.

Sejarah
-------

Schwechat pada dahulunya merupakan penempatan bagi Ala Nova dari Empayar Rom, pekan ini muncul dalam sebuah dokumen yang bertarikhkan pada 1334. Pertempuan antara Leopold I dan John III Sobieski pada 1683 juga berlangsung di sini selepas pembebasan Vienna. Tentera negara menewaskan pemberontak Hungary juga bertempur di pekan ini pada Oktober 1848.

Pada 1724, sebuah kilang tekstil dibuka di Schwechat. Schwechat menjadi maju ketika zaman perindustrian mula datang ke Austria pada abad ke-19, kebanyakan syarikat yang ditubuhkan pada masa itu masih wujud sehingga hari ini (seperti kilang bir). Schwechat menjadi sebuah bandar pada tahun 1924 dan dimasukkan ke daerah Vienna pada tahun 1938. Kilang penapis minyak di bandar ini menjadi sasaran pengeboman Tentera Bersekutu ketika era Perang Dunia Kedua pada penghujung tahun 1943 sehingga musim bunga tahun 1944. Schwechat menjadi sebuah bandar bebas pada tahun 1954.

Ekonomi
-------

Lapangan Terbang Antarabangsa Vienna merupakan ibu pejabat bagi syarikat penerbangan Austrian Airlines dan Niki.

Catatan
-------

1. ↑   Satu atau lebih ayat sebelumnya menggabungkan dan menterjemah teks dari penerbitan sekarang di domain awam: Chisholm, Hugh, penyunting (1911). "Schwechat". *Encyclopædia Britannica* (dalam bahasa Inggeris). **24** (ed. ke-11). Cambridge University Press. m/s. 391.
2. ↑  "Offices in Austria". Austrian Airlines. Diarkibkan daripada yang asal pada 2010-10-09. Dicapai pada 26 May 2009.
3. ↑  "About Us Contact". Niki. Dicapai pada 2 September 2009.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Schwechat*** |

* Website of Schwechat (Jerman)
Maharaja Franz Joseph 1, memakai seluar dengan dua baris jalur emas
**Lampasse** (Jerman: *Lampasse.*code: de is deprecated ) adalah *jalur seluar* dalam sebilangan besar angkatan tentera nasional. Di negara yang bertutur bahasa Jerman selaku pegawai Staf Am yang berkelayakan, pakaian seragam mereka memaparkan dua baris jalur seluar yang tersendiri. Oleh kerana ejaan yang sama, ia tidak boleh dicampurkan dengan Lampas (sejenis fabrik mewah) (Perancis: *Lampas).*code: fr is deprecated ) yang merupakan maksud yang berbeza.

Jerman
------

Lampasse pegawai berkelayakan Staf Am dari pangkat Kolonel ke atas adalah berwarna merah tua. Namun begitu pakaian seragam jeneral memaparkan lampasse mengikut warna kor (Jerman: *Waffenfarbe.*code: de is deprecated ), sebagai contoh Tentera Udara berwarna biru langit.

Bagi pegawai jeneral Bundeswehr Jerman tradisi menggunakan *lampasses* telah dihentikan pada tahun 1956. Namun, pegawai jeneral Tentera Rakyat Nasional, Volkspolizei dan Stasi, serta pegawai berbendera Volksmarine memakai *dua baris lampasse* pada seluar seragam mengikut warna kor yang sesuai sehingga tahun 1990.

Lihat jugaRencana utama: Warna kor (NPA)
Pada hari ini pegawai jeneral *Bundespolizei* Jerman memakai dua baris lampasse berwarna hijau gelap.

Contoh-contoh sejarah
---------------------

* Dua baris lampasse warna merah Wuerttemberg 3rd Kavalery-Regiment, 1825.Dua baris lampasse warna merah *Wuerttemberg 3rd Kavalery-Regiment*, 1825.
* Dua baris  lampasse pegawai jeneral Prusia.Dua baris lampasse pegawai jeneral Prusia.
* Field Marshal Sir Henry Evelyn Wood VC, GCB, GCMG dengan lampasse emas.Field Marshal Sir Henry Evelyn Wood VC, GCB, GCMG dengan lampasse emas.
* Pegawai berkuda dengan lampasse merah.Pegawai berkuda dengan lampasse merah.
* Friedrich Wilhelm III dengan dua lampasse merah.Friedrich Wilhelm III dengan dua lampasse merah.
* Para marsyal Soviet, Zhukov dan Rokossovsky pada tahun 1945.Para marsyal Soviet, Zhukov dan Rokossovsky pada tahun 1945.

Lampasse hari ini
-----------------

*Lampasses* dipakai hingga ke hari ini dalam jumlah yang besar oleh angkatan tentera nasional pada pakaian istiadat, pakaian mess kit, atau pakaian rasmi pegawai jeneral. *Lampasse* Kavalri AS yang berwarna merah juga amat terkenal.

Lihat juga
----------

* Waffenfarbe

Sumber / rujukan
----------------

1. ↑  BROCKHAUS Encyclopaedia in 24 Volumes, volume 13: 3-7653-3673-4, 2001, P. 27. (Jerman)
2. ↑  Word and tradition in the German Army (de: Heer), by Transfeldt – v. Brand – Quenstedt, 6th increased edition, Hamburg 11 H.G. Schulz 1967, p. 55/§76, ***Lampasse***
**Sekolah Kebangsaan Benoni** atau nama ringkasnya *SK Benoni*, merupakan sebuah Sekolah kebangsaan yang terletak di Peti Surat 186.

Pada 2009, Sekolah Kebangsaan Benoni memiliki 330 pelajar lelaki dan 265 pelajar perempuan, menjadikan jumlah keseluruhan murid seramai 595 orang. Ia mempunyai seramai 43 orang guru.2009

Sejarah
-------

Tapak asal Sekolah Kebangsaan Benoni pada awalnya terletak di surau besar Kampung Benoni. Namun pada tahun 1941, Ampuan Oman Bin Ampuan Apong yang merupakan Ketua Anak Negeri (native Chief) Daerah Papar telah bersetuju untuk mewakafkan tanah yang dimiliki oleh beliau untuk dijadikan tapak Sekolah yang baru. Pembinaannya bermula pada tahun 1941 dan siap pada tahun 1942. Sekolah tersebut telah dirasmikan oleh Pemerintah Jepun ketika itu. Bangunan asal sekolahnya terdiri daripada rumah guru dan sebuah kelas yang boleh menempatkan kira-kira 30 orang murid. Dinding bangunan dan atap bangunan tersebut diperbuat daripada atap nipah. Guru besarnya ialah Idris bin Achin yang berasal daripada Tanah Melayu. Beliau dibantu oleh penolongnya bernama Ghulam Din. Kini SK Benoni masih kekal di tapak yang telah diwakafkan oleh Ampuan Oman. Malah bangunan asal yang berdinding dan beratap nipah telah digantikan dengan bangunan baru.

Pencapaian
----------

Alamat
------

Sekolah Kebangsaan Benoni
Peti Surat 186
89608, Papar
Sabah, Malaysia
Telefon = 6088913003
Fax = 6088913891

Pautan luar
-----------

*
Pelancaran STS-107 dari Launch Pad 39A di Pusat Angkasa Lepas Kennedy.
**STS-107** ialah misi bolak-balik angkasa lepas oleh NASA menggunakan Bolak-balik angkasa lepas Columbia, dilancarkan pada 26 Januari 2003. Misi ini merupakan misi kajian mikrograviti dan sains Bumi berbilang bidang dengan perbagai sisatan saintifik dilakukan secara berterusan selama 16 hari di orbit.

Kesemua tujuh krew bolak-balik ini maut pada 1 Februari 2003 setelah bolak-balik ini berkecai semasa cuba masuk semula ke dalam atmosfera Bumi. Nahas ini telah dikenal pasti berpunca daripada sekeping span yang rosak semasa pelancaran lantas merosakkan komponen sistem perlindungan haba (panel karbon-karbon diperkuat dan jubin perlindungan haba) pada bahagian sayap kiri pengorbit bolak-balik ini, mengakibatkan peningkatan haba yang besar. Semasa masuk semula, sayap yang rosak tadi secara perlahan menjadi terlebih panas dan terpisah, kemudian mengakibatkan bolak-balik ini hilang kawalan dan berkecai.

Krew
----

* Rick D. Husband Anggota Pasukan Merah
* William C. McCool Anggota Pasukan Biru
* David M. Brown Anggota Pasukan Biru
* Kalpana Chawla Anggota Pasukan Merah
* Michael P. Anderson Anggota Pasukan Biru
* Laurel B. Clark Anggota Pasukan Merah
* Ilan Ramon Anggota Pasukan Merah,  Israel

Paramerter misi
---------------

* **Jisim:**
	+ *Orbiter Liftoff:* 119,615 kg
	+ *Orbiter Landing:* 105,593 kg
	+ *Muatan:* 14,553 kg
* **Perigi:** 270 km
* **Apogi:** 285 km
* **Kecondongan:** 39.0°
* **Tempoh:** 90.1 min

Rujukan
-------

1. ↑  "salinan arkib". Diarkibkan daripada yang asal pada 2012-09-03. Dicapai pada 2011-01-29.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***STS-107***. |

* NASA's Space Shuttle Columbia & Her Crew
* NASA STS-107 Laman web Memperingati Krew Diarkibkan 2019-08-18 di Wayback Machine
* NASA's STS-107 Laman web Space Research Diarkibkan 2003-02-07 di Wayback Machine
* Spaceflight Now: STS-107 Mission Report
* Laporan Sains
* Press Kit
* Article describing experiments which survived the disaster
* Article: Astronaut Laurel Clark from Racine, WI
* Laporan status Diarkibkan 2012-11-05 di Wayback Machine – Laporan status terperinci oleh NASA bagi setiap hari misi ini.
**Sejarah Syria** merangkumi peristiwa yang berlaku di wilayah Republik Arab Syria sekarang dan peristiwa yang berlaku di kawasan Syria. Sepanjang zaman purba wilayah Republik Arab Syria sekarang telah diduduki dan diperintah oleh beberapa empayar, termasuk orang Sumeria, Mitanni, Assyria, Babylonia, Mesir, Hittite, Kanaan, Phoenicia, Aram, Amorit, Parsi, Yunani dan Rom. Syria dianggap telah muncul sebagai sebuah negara merdeka buat kali pertama pada 24 Oktober 1945, selepas ditandatangani Piagam Pertubuhan Bangsa-Bangsa Bersatu oleh kerajaan Syria, dengan berkesan menamatkan mandat Perancis oleh Liga Bangsa-Bangsa untuk "memberi nasihat pentadbiran dan bantuan kepada populasi" Syria, yang berkuat kuasa pada April 1946.

Sebahagian daripada Syria dan negara jiran membentuk sebahagian daripada Empayar Rom
Pada 21 Februari 1958, bagaimanapun, Syria bergabung dengan Mesir untuk mewujudkan Republik Arab Bersatu selepas pengesahan plebiscitari penggabungan oleh kedua-dua negara negara, tetapi berpisah daripadanya pada tahun 1961, dengan itu memperoleh kemerdekaan sepenuhnya. Sejak 1963, Republik Arab Syria telah diperintah oleh Parti Ba'ath, dikendalikan oleh keluarga Assad secara eksklusif sejak 1970. Pada masa ini, Syria terpecah antara pasukan saingan akibat Perang Saudara Syria.

Lihat juga
----------

* flagPortal Syria
* Portal Sejarah

* Bilad al-Syam
* Perdana Menteri Syria
* Politik Syria
* Sejarah Asia
* Shukri al-Quwatli
* Syria

Rujukan
-------

1. ↑  "Syria". *HISTORY* (dalam bahasa Inggeris). Dicapai pada 8 Februari 2022.

Bibliografi
-----------

* Rencana ini menggabungkan dan menterjemah teks dari penerbitan sekarang di domain awam: Chisholm, Hugh, penyunting (1911). "Syria". *Encyclopædia Britannica* (dalam bahasa Inggeris). **26** (ed. ke-11). Cambridge University Press. m/s. 305–309. (See pp. 308–309.)
* Fedden, Robin (1955). *Syria: an historical appreciation*. London: Readers Union — Robert Hale.
* Hinnebusch, Raymond (2002). *Syria: Revolution from Above*. Routledge. ISBN 0-415-28568-2.

Pautan luar
-----------

**Dengar rencana** (info/dl)
noicon

Spoken WikipediaSpoken Wikipedia
Fail audio dicipta daripada semakan semasa bertarikh , dan tidak membayangkan penyuntingan rencana yang selepasnya bagi rencana ini. (Bantuan audio)
**Rencana bertutur lagi**

Ia merupakan versi bantuan audio bagi rencana ini rencana. Klik ini untuk bantuan audio.Ia merupakan versi bantuan audio bagi rencana ini rencana. Klik ini untuk bantuan audio.
* Language Log Fact check: India wasn't the first place Sanskrit was recorded – it was Syria
* History of Syria, Lebanon & Jordan 1700-1950
* Syria and Palestine from 1920
* Syrian President Bashar al-Assad: Facing down rebellion from BBC News
Unjuran sama segi empat tepat dunia; selarian piawai adalah khatulistiwa.
Unjuran sama segi empat tepat dengan indikatriks Tissot canggaan.
**Unjuran sama segi empat tepat** (juga dikenali sebagai **unjuran silinder sama jarak**, **unjuran segi empat rata** atau **unjuran geografi**) merupakan unjuran peta ringkas menurut dakwaan Ptolemy dihasilkan oleh Marinus dari Tyre kira-kira 100SM. Unjuran ini tidak mempunyai luas dan bentuk yang sama. Disebabkan herotan yang dihasilkan daripada unjuran ini, ia jarang digunakan dalam bidang pelayaran atau peta kadastra, tetapi digunakan secara meluas dalam pemetaan tematik.

Takrifan
--------

{\displaystyle {\begin{aligned}x&=\lambda \cos \varphi \_{1}\\y&=\varphi \end{aligned}}}
di mana

{\displaystyle \scriptstyle \lambda } adalah longitud;
{\displaystyle \scriptstyle \varphi } adalah latitud;
{\displaystyle \scriptstyle \varphi \_{1}} merupakan selarian piawai (utara dan selatan khatulistiwa) di mana skala unjuran adalah benar;
{\displaystyle x} adalah kedudukan mendatar di sepanjang peta;
{\displaystyle y} adalah kedudukan menegak di sepanjang peta.
Titik (0,0) adalah di tengah-tengah unjuran yang terhasil.

Lihat juga
----------

* Kartografi
* Unjuran Cassini
* Unjuran Gall–Peters

Rujukan
-------

1. ↑  *Flattening the Earth: Two Thousand Years of Map Projections*, John P. Snyder, 1993, pp. 5–8, ISBN 0-226-76747-7.

Pautan luar
-----------

* Peta satelit berasaskan Global Diarkibkan 2006-10-09 di Wayback Machine Guli biru: permukaan tanah, warna lautan dan ais laut.
* Jadual contoh dan sifat-sifat semua unjuran biasa daripada radicalcartography.net.
* Unjuran Sama Segi Empat Tepat Panorama, PanoTools wiki.

Portal:* icon Geografi
Unjuran Borne pada peta dunia dengan selarian piawai pada 45°U.
**Unjuran Bonne** merupakan suatu unjuran peta kon semu sama luas yang dinamakan sempena Rigobert Bonne (1727–1795). Dalam unjuran ini, selarian garis lintangnya adalah lengkok membulat sepusat dan skalanya adalah benar disepanjang lengkok itu. Bentuknya di sepanjang meridian pusat dan selarian piawai tidak diherotkan. Tambahan lagi, jejari kelengkungan pada "selarian asal" adalah dipatuhi. Ia adalah setara tetapi tidak mematuhi kecuali di jiranan titik asalannya.

Geometri
--------

Unjuran ini boleh ditakrif seperti berikut:

{\displaystyle x=\rho \sin E\,}
{\displaystyle y=\cot \varphi \_{1}-\rho \cos E\,}
di mana

{\displaystyle \rho =\cot \varphi \_{1}+\varphi \_{1}-\varphi \,}
{\displaystyle E={\frac {(\lambda -\lambda \_{0})\cos \varphi }{\rho }}}
dan *φ* adalah garis lintang, *λ* adalah garis bujur, *λ*0 adalah garis bujur meridian pusat dan *φ*1 adalah selarian piawai unjuran.

Unjuran songsang diberikan oleh:

{\displaystyle \varphi =\cot \varphi \_{1}+\varphi \_{1}-\rho \,}
{\displaystyle \lambda =\lambda \_{0}+{\frac {\rho }{\cos \varphi }}\arctan \left({\frac {x}{\cot \varphi \_{1}-y}}\right)}
di mana

{\displaystyle \rho =\pm {\sqrt {x^{2}+(\cot \varphi \_{1}-y)^{2}}}}
mengambil tanda *φ*1.

Rujukan
-------

1. ↑  John P. Snyder (1987). "Map Projections - A Working Manual". USGS Professional Paper 1395: 138–140. Diarkibkan daripada yang asal pada 2010-07-01. Dicapai pada 2016-01-07. Cite journal requires `|journal=` (bantuan)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Unjuran Bonne*** |

* Rencana Cybergeo
* Unjuran peta Bonne (manifold.net) Diarkibkan 2006-03-10 di Wayback Machine
* Jadual contoh dan ciri-ciri kesemua unjuran biasa, daripada radicalcartography.net
* Aplet Java interaktif untuk mengkaji ubah bentuk metrik unjuran Bonne Diarkibkan 2007-09-27 di Wayback Machine
* Unjuran Bonne (wolfram.com)
Gambar mikrograf yang menunjukkan sel-sel hati yang mengalami jangkitan kronik oleh virus hepatitis B.
Virus hepatitis ialah beberapa jenis virus yang dapat menyebabkan hepatitis.

Klasifikasi
-----------

Berdasarkan perwatakan virus dan sifat patogenesis yang menimbulkan virus, terdapat 5 jenis hepatitis iaitu virus hepatitis A, virus hepatitis B, virus hepatitis C, virus hepatitis D, dan virus hepatitis E. Terdapat juga virus hepatitis G namun sehingga kini masih belum dapat dikenal pasti.

### Virus Hepatitis A

Virus hepatitis A ialah pikornavirus dengan genom berupa RNA positif utas tunggal yang berbentuk linear. Virus ini tidak memiliki selubung. Penyebaran virus ini ialah melalui jalur tinja dan oral, sedangkan tempat replikasinya ialah pada sel-sel hati. Pencegahan jangkitan dapat dilakukan dengan menjaga kebersihan dan terdapat pemvaksinan untuk virus ini.

### Virus Hepatitis B

Virus hepatitis B ialah hepadnavirus dan satu-satunya virus hepatitis yang memiliki genom berupa DNA. Ciri-ciri virus ini ialah memiliki selubung dan bereplikasi melalui perantaraan RNA. Penyebaran virus ini ialah melalui semua cairan tubuh, dan dapat disebarkan dari ibu ke janin. Sifat patogen virus ini ialah menjadikam sel-sel hati musnah karena antigen spesifik dari sel yang dijangkiti dan akan mengikat sel limfosit T sitotoksik. Virus ini dapat diatasi dengan kaedah pemvaksinan.

### Virus Hepatitis C

Virus Hepatitis C ialah anggota dari keluarga Flaviviridae yang memiliki genom berupa RNA utas tunggal yang berbentuk linear. Virus ini memiliki selubung. Jangkitan dari virus ini dapat menyebabkan jangkitan kronik dan sirosis hati.

Rujukan
-------

1. 1 2 3  Sweet RL, Gibbs RS. 2009. *Infectious Diseases of the Female Genital Tract*. Philadelphia: Lippincott Williams & Wilkins.
2. 1 2 3 4 5 6 7 8 9 10 11 12  Harvey RA, Cornelissen CN, Fisher BD. 2013. *Microbiology*. Philadelphia: Lippincott Williams & Wilkins.
**Luigi Palmieri** (22 April 1807 - 9 September 1896) merupakan ahli fizik dan meteorologi Itali. Beliau terkenal kerana kajian-kajian saintifiknya berkenaan letusan Gunung Vesuvius, gempa bumi dan fenomena-fenomena meteorologi dan kerana menambahbaik alat seismograf pada masa itu.

Biografi
--------

Palmieri telah dilahirkan di Faicchio, Benevento, Itali pada 22 April 1807. Beliau menerima ijazah dalam seni bina dari Universiti Naples. Pada 1845, beliau menjadi Profesor Fizik di Sekolah Tentera Laut Diraja di Naples dan pada 1847, beliau telah dijawatkan sebagai Pengerusi Fizik di universiti tersebut. Pada 1848, beliau mula bekerja di Balai Cerap Vesuvius dan pada 1854 beliau telah dijadikan Pengarah balai cerap tersebut. Dengan menggunakan seismometer elektromagnet bagi pengesanan dan pengukuran gegaran tanah, Palmieri telah berjaya mengesan gerakan yang sangat kecil untuk mencuba meramal letusan gunung berapi. Beliau juga merupakan orang pertama yang mengesan kewujudan helium di Bumi di dalam lava Gunung Vesuvius.

Rujukan
-------

1. ↑
2. ↑  Stewart, Alfred Walter (2008). Recent Advances in Physical and Inorganic Chemistry. BiblioBazaar, LLC. p. 201. ISBN 0-554-80513-8.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Koordinat: 48°34′N 39°18′E﻿ / ﻿48.567°N 39.300°E﻿ / 48.567; 39.300

Raions of Luhansk
**Luhansk'** ( Ukraine : Луганськ , IPA: [ɫuɦanʲsʲk] ) atau Lugansk ( Russian : Луганск ; IPA: [lʊgansk] ) pernah dikenali sebagai 'Voroshilovgrad' adalah pusat pentadbirtan Wilayah Luhansk di timur laut Ukraine. Penduduknya seramai 425,848 orang (2013).

Sejarah
-------

Pada 1795, usahawan British ,Charles Gascoigne telah mendirikan kilang besi di sana dan berkembang sehingga 2014. Luhansk mencapai status bandar pada tahun 1882. Luhansk terletak di Lembangan Donets. Luhansk berkembang sebagai pusat perindustrian penting Eropah Timur terutama syarikat lokomotif- Luhanskteplovoz. Bandar ini telah diduduki oleh Nazi Jerman antara 14 Jul 1942 dan 14 Februari 1943.

Pada 5 November 1935, bandar ini telah diberi nama 'Voroshilovgrad' ( Rusia : Ворошиловград / Ukraine : Ворошиловград ) sempena nama komander tentera Soviet dan ahli politik Kliment Voroshilov. Pada 5 Mac 1958, Khrushchev mengarahkan menggunakan nama lama.

Pada 5 Jan 1970, selepas Voroshilov meninggal dunia, nama itu ditukar sekali lagi kepada Voroshilovgrad. Akhirnya, pada 4 Mei 1990, suatu dekri daripada Soviet Agung SSR Ukraine kembali kepada nama asalnya.

Pada awal 2014 berlaku protes di Timur Ukraine.Pemisah merampas bangunan kerajaan di rantau ini. Satu referendum kemerdekaan telah diadakan pada 11 Mei 2014. kesahihan referendum tidak diiktiraf oleh mana-mana kerajaan. Ukraine tidak mengiktiraf referendum, manakala Kesatuan Eropah dan AS berkata pemilihan itu adalah menyalahi undang-undang.

Rujukan
-------

1. ↑  "Székesfehérvár MJV - Önkormányzat - Partnervárosok névsora". Onkormanyzat.szekesfehervar.hu. Dicapai pada 2011-09-16.

| * l
* b
* s
Pentadbiran Ukraine Ukraine |
| --- |
| Oblast | 
Cherkasy · Chernihiv · Chernivtsi · Krimea · Dnipropetrovsk · Donetsk · Ivano-Frankivsk · Kharkiv · Kherson · Khmelnytskyi · Kiev · Kirovohrad · Luhansk · Lviv · Mykolaiv · Odessa · Poltava · Rivne · Sumy · Ternopil · Vinnytsia · Volyn · Zakarpattia · Zaporizhia · Zhytomyr
 |
| Kota-kota utama | 
Cherkasy · Chernihiv · Chernivtsi · Dnipropetrovsk · Donetsk · Ivano-Frankivsk · Kharkiv · Kherson · Khmelnytskyi · Kiev · Kirovohrad · Luhansk · Lutsk · Lviv · Mykolaiv · Odessa · Poltava · Rivne · Sevastopol · Simferopol · Sumy · Ternopil · Uzhhorod · Vinnytsia · Zaporizhia · Zhytomyr
 |
Univac 1108
**UNIVAC 1108** merupakan ahli kedua bagi komputer siri UNIVAC 1100/2200 Sperry Rand, yang diperkenalkan pada 1964. Litar bersepadu menggantikan ingatan filem nipis yang digunakan oleh UNIVAC 1107 bagi menyimpan storan register. Ingatan teras yang lebih kecil dan pantas digunakan bagi ingatan utama.

Tambahan kepada komponen lebih pantas, dua peningkatan utama turut dimasukkan: register asas dan arahan hardware tambahan. Dua register asas 18-bit (satu bagi simpanan arahan dan satu bagi simpanan data) membenarkan pemindahan dinamik: ketika perisian ditukar masuk keluar dari ingatan utama, arahan dan datanya boleh diletakkan di mana-mana setiap kali dimuatkan. Tambahan arahan hardware tambahan termasuk aritmetik ketepatan berganda (*double precision*), beban kata berganda, penyimpanan, dan perbandingan arahan. Pemprosesan mampu memiliki sehingga 16 saluran input/output bagi alatan tambahan (*peripherals*).

Ketika sistem UNIVAC 1108 pertama dihantar pada 1965, Sperry Rand meannounced the **UNIVAC 1108 II** (juga dikenali sebagai **UNIVAC 1108A**) yang mempunyai sokongan bagi banyak pemprosesor: sehingga tiga CPU, empat bank ingatan mencecah 262,144 perkataan, dan dua pengawal input/output (IOCs) yang boleh diprogram bebas. Dengan kesemuanya sibuk, lima aktiviti boleh berlaku serentak: tiga program dilaksanakan dalam the CPU dan dua proses input/output dalam IOC. Satu atau lebih arahan dimasukkan: *test-and-set*, bagi memberikan penyelarasan antara CPU.

Sungguhpun kajian dalaman 1964 menunjukkan hanya sekitar 43 mampu dijual, secara keseluruhannya, 296 pemprosesor telah dihasilkan.

Apabila Sperry Rand menggantikan ingatan teras dengan ingatan semikonduktor, mesin yang sama dikeluarkan sebagai **UNIVAC 1100/20**. Dalam kebiasaan pernamaan baru ini, digit terakhir mewakili nombor CPU (dikenali sebagai *CAU*) dalam sistem.

Pautan luar
-----------

* The UNIVAC 1108
* UNIVAC 1108-II The big system with the big reputation (PDF)
**Madrasah Tsanawiyah Swasta Al Fathiyah** atau nama ringkasnya *MTSS Al Fathiyah*, merupakan sebuah Madrasah Tsanawiyah Swasta Swasta yang terletak di Jl. Manunggal 13 Condet, Jakarta Timur, Indonesia.

Madrasah Tsanawiyah Swasta Al Fathiyah memiliki kod NPSN 20103840. Pada 2010, MTSS Al Fathiyah memiliki 178 siswa pada tahun 2014.

Sejarah
-------

MTs Al fat-hiyah didirikan oleh KH Harun Al Rasyid (Alm), tujuan didirikannya untuk memenuhi harapan masyarakat yang ingin mendidik anaknya untuk mengerti ajaran Agama Islam, dan mengetahui pelajaran umum. didirikan dibawah naungan Yayasan Pesantren Da'wah Islamiyah (kini bernama Yayasan Al fat-hiyah Harun Al Rasyid) pada tahun 1994, seiring berjalannya program Madrasah, kini MTS Al fat-hiyah telah terakreditasi A. Kurun waktu tahun 2012-2013, MTs Al fat-hiyah mendapat pembinaan dari CTLD (central Teaching and Leaderhip Development) UIN Syarif Hidayatullah Jakarta, sebagai lanjutan dari kemitraan antara Kementerian Agama Republik Indonesia dengan Kementerian Pendidikan Australia, melalui program Australia AID, dan perkembangan Madrasah MTs Al fat-hiyah pada kurun waktu tersebut sangat dirasakan manfaatnya oleh warga Madrasah dan Masyarakat sekitarnya, jelang akhir tahun 2013 MTs Al Fat-hiyah berhasil memperoleh status Akreditasi A, dengan nilai sangat memuaskan.

Pencapaian
----------

Alamat
------

Madrasah Tsanawiyah Swasta Al Fathiyah
Jl. Manunggal 13 Condet,
Jakarta Timur, DKI Jakarta,
Indonesia
Telefon = 021-80873964
Fax = 021-8090017

Pautan luar
-----------

* 
*
**Watak pemain** (bahasa Inggeris: ***Player character***), kadang-kala disebut sebagai **playable character** (PC) merupakan watak dalam sebuah permainan video atau permainan berperanan yang dikawal atau boleh berada di bawah kawalan seorang pemain, dan seringkali merupakan seorang protagonis dalam plot utama ceritanya. Seorang *player character* merupakan persona para pemain yang mengawal setiap tindakannya. *Player character* seringkali merupakan metonimi yang digelar **pemain**. Sesetengah permainan video hanya mempunyai seorang watak pemain, namun ada juga yang memiliki dua terutamanya dalam judul-judul dua orang pemain, namun terdapat juga pemilihan yang boleh dibuat daripada sekumpulan watak yang boleh dikawal. Apabila lebih daripada satu watak boleh dipilih, setiap watak mungkin memiliki kebolehan yang sangat berbeza, termasuklah kekuatan dan kelemahannya untuk mempelbagai gaya permainan. Judul-judul permainan misalnya seperti permainan video berlawan seringkali mempunyai jumlah watak yang ramai untuk dipilih para pemain, di mana beberapa pergerakan asas boleh dilakukan oleh hampir setiap watak dan sesetengah pergerakan unik hanya mampu diakses oleh satu atau beberapa watak sahaja. Judul berlawan seringkali tidak mempunyai sebarang aras untuk dibuka atau diakses, justeru mempunyai sejumlah watak yang berbeza dan unik kepada diri masing-masing adalah penting untuk memastikan gaya permainannya tidak terhad, berbeza kepada judul-judul yang mungkin mempunyai aras-aras yang dapat mengembangkan permainannya.

Seorang watak permain mungkin juga dimodel berdasarkan manusia sebenar, atau watak bukan cereka terutamanya dalam permainan video sukan yang menggunakan nama dan rupa ahli sukan sebenar. Mereka yang terutama dalam sejarah dan politik mungkin juga muncul sebagai watak-watak, terutamanya dalam permainan strategi.

Watak rahsia
------------

Lihat juga: Watak alternatif
Satu watak rahsia tidak berkunci adalah watak yang boleh dimainkan dalam permainan video yang tersedia hanya selepas melengkapkan permainan atau memenuhi keperluan lain. Dalam beberapa permainan video, watak-watak yang bukan rahsia tetapi hanya muncul sebagai watak bukan pemain seperti bos atau musuh menjadi watak yang dapat dimainkan setelah menyelesaikan keperluan tertentu, atau kadang-kadang menipu untuk mendaptkannya.[*perlu rujukan*]

Lihat juga
----------

* Watak alternatif
* Watak bukan pemain

Rujukan
-------

1. ↑  La Farge, Paul (2006). "Destroy All Monsters". *The Believer Magazine*. Diarkibkan daripada yang asal pada 2008-10-04. Dicapai pada 2010-08-28. Unknown parameter `|month=` ignored (bantuan)
2. ↑  TSR Hobbies, Memahami Dungeons & Dragons, 1979. Dinyatakan dalam Gary Alan Fine, Shared Fantasy: Role-Playing Games as Social Worlds (Chicago: U Chicago Press, 1983)
Seorang **watak** (bahasa Inggeris: *character*) merupakan wakil kepada seseorang di dalam sesebuah naratif ataupun kesenian drama (misalnya seperti novel, seni lakonan atau filem). Perkataan *character* berasal daripada perkataan Greek purba *kharaktêr* (χαρακτήρ), penggunaannya yang paling awal dalam bahasa Inggeris, dalam kes ini, bertarikh sejak Pemulihan Inggeris, meskipun perkataannya kerap digunakan selepas kemunculannya dalam *Tom Jones* pada tahun 1749. Bermula daripada titik ini berkembangnya kefahaman "sesuatu perwatakan yang dimainkan seorang pelakon". Seorang watak, secara khasnya apabila dimainkan oleh seorang pelakon di dalam sebuah drama atau pawagam, membabitkan "ilusi menjadi seorang manusia." Sejak penghujung abad ke-19, seni mereka watak, seperti yang dimainkan oleh para pelakon dan penulis, telah bergelar gambaran sifat.

Jenis-jenis watak
-----------------

Watak-watak mungkin sekali dikelaskan mengikut beberapa kriteria: 

* Antagonis atau penjahat
* Anti-Hero
* Hero
* Watak utama
* Watak sampingan
* Protagonis

Rujukan
-------

1. ↑  Baldick (2001, 37) and Childs and Fowler (2006, 23). Lihat juga "character, 10b" dalam Trumble and Stevenson (2003, 381): "A person portrayed in a novel, a drama, etc; a part played by an actor".
2. ↑  Aston and Savona (1991, 34) and Harrison (1998, 51); lihat juga: *OED* "character" sense 17.a citing, *inter alia*, Dryden's 1679 preface to *Troilus and Cressida*: "The chief character or Hero in a Tragedy ... ought in prudence to be such a man, who has so much more in him of Virtue than of Vice... If Creon had been the chief character in *Œdipus*..."
3. ↑  Harrison (1998, 51).
4. ↑  Pavis (1998, 47).
5. ↑  Harrison (1998, 51-52).

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Wakizashi, tempoh Edo, abad ke 17
**Wakizashi** (bahasa Jepun: 脇差) adalah pedang Jepun tradisi dengan mata bilah antara 30 dan 60 sentimeter (antara 12 hingga 24 inci), serupa tetapi lebih pendek berbanding dengan katana yang sering dikenakan bersama-sama. Apabila dikenakan bersama, pasangan pedang ini dikenali sebagai daisho, yang apabila diterjemahkan secara harfiah sebagai "besar dan kecil"; "dai" atau besar untuk katana, dan "sho" untuk wakizashi.

Wakizashi diperbuat dengan bentuk zukuri dan niku yang berbeza, dan biasanya lebih nipis berbanding dengan katana. Ia seringkali mempunyai kurang niku (harfiah. 'daging', ukuran bagaimana bengkok *convex* mata bilah itu) dan dengan itu memotong sasaran lembuh dengan lebih dashyat berbanding katana.

Wakizashi digunakan sebagai senjata samurai apabila ketiadaan Katana. Apabila memasuki bangunan, samurai akan meninggalkan katananya pada para berhampiran dengan pintu masuk. Bagaimanapun, wakizashi akan sentiasa ada bersama setiap masa, dan dengan itu, ia menjadi senjata sisi bagi samurai, serupa seperti penggunaan pistol bagi tentera. Seseorang samurai akan mengenakannya dari masa dia sedar sehingga masa mereka tidur. Pada waktu silam, terutamanya semasa perang saudara, tanto dikenakan bagi menggantikan wakizashi.

Lihat juga tachi, tsurugi, saya.